《题孙子起规川八景 其一》
明代·郑潜

西岩暝雨晓峰云，野渡中流漾夕曛。潭水镜寒涵夜月，屏山锦暖缬春芬。

绕林鹤唳松间听，夹岸莺声柳外闻。待得双桥雪晴日，规川移棹访孙君。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。